A participat la Campionatul European din 2018 de la Berlin, dar nu a putut să se califice în finală. La Campionatul European în sală din 2019 de la Glasgow s-a clasat pe locul 11. În 31 iulie 2019 la Campionatele Naționale și-a îndeplinit baremul pentru Jocurile Olimpice din 2020 de la Tokyo cu o săritură de 1,96 m, stabilind un nou record personal. Titlul național câștigat a fost al șaselea, după cele din 2011, 2013, 2014, 2015 și 2018.